**ҰСТАЗДЫҚ – ҰЛЫ ЕСІМ**

*Аманжолова С.Б., Козадерова Н.А.,*

*Қарағанды облысы білім басқармасының*

*Қарағанды қаласы білім бөлімінің*

*«№2 балалар музыка мектебінің»*

*домбыра және флейта пәндерінің ұстаздары*

*Қарағанды қ.*

Диана Пшембекқызы 1955 жылы Қарағанды қаласында қарапайым жанұяда дүниеге келген. Әкесі - Пшембек Айбасұлы қаламыздың құрметті тұрғыны болған. Анасы – Бану Мұсылманқызы өнерге өте жақын, қазақтың әңдерін нақышына келтіріп орындайтын. Диананың музыкаға бейімділігін аңғарған анасы 1966 жылы қаламыздағы орта-арнаулы музыка мектебіне берген болатын.

1973 жылы осы мектепті бітіріп, Алматы қаласында Құрманғазы атындағы консерваторияға гобой сыныбына түсіп, 1978 жылы толық курсын бітірген. Ұстазы Қазақстан Республикасына еңбегі сіңген артист, профессор – Нұралы Таңатар Қоңырұлы. Консерваторияны бітірісімен, Павлодар қаласындағы музыкалық училищесінде 1985 жылға дейін ұстаздық қызмет аткарды.

1985 жылы туған қаласына оралып, Тәттімбет атындағы ұлт-аспаптар оркестірінің алғашқы кірпішін қалаушы. Сонымен қатар, облыстық балалар музыка мектебінде ұстаздық еңбек етіп, 1990 жылдан бастап, бүгінгі күнге дейін осы мектепте оқу бөлімінің директорының орынбасары қызметін атқаруда.

Бізді Диана Пшембекқызымен көпжылдық бірлескен жұмыс ғана байланыстырмай, ол кісіні 30 жылдан астам уақыт бойы өзіміздің досымыз деп санаймыз. Қайғы мен қуанышта ол әрқашан біздің қасымызда.

Диана Пшембекқызы басшы ретінде талапшыл, сауатты, адамгершілігі мол ұлағатты ұстаз. Өнер – адамның рухани азығы, ол халқымыздың бүгіні мен келешегі екенін түсіне отырып, оқушыларының жылдан жылға өнерге деген қызығушылығын арттыруда.

Диана Пшембекқызының шәкірттері әр түрлі деңгейдегі байқауларға үнемі қатысып, жүлделі орындарға ие болып келеді.

Диана Пшембекқызы - үрмелі және соқпалы аспаптар мұғалімдерінің қалалық әдістемелік бірлестігінің жетекшісі, ол қаланың мұғалімдері арасында үлкен беделге ие. Диана Пшембекқызы семинарлар, конференциялар, сонымен қатар Мәскеу, Алматы, Астана мұғалімдерінің қатысуымен Қазақстандағы алғашқы вебинарға жетекшілік етті.

Диана Пшембекқызы Қазақстанның және шетелдің жетекші музыканттарымен шығармашылық кездесулер ұйымдастырады, біліктілікті арттыру курстарында баяндамалар оқиды, балалар музыка мектептері үшін гобой сыныбының республикалық оқу бағдарламасының авторы болып табылады.

Қалалық әдістемелік бірлестік жұмысының ерекшелігі - үрмелі және ұрмалы аспаптар оқушыларының жыл сайынғы өтетін «Көктемгі Әуен» байқауы.

Айбасова Диана Пшембекқызының еңбегін ҚР Білім министрлігі жоғары бағалап, «Қазақстан Республикасының білім беру ісінің құрметті қызметкері», «Қазақстан Республикасы қосымша білім берудің жүз жылдық» мерей-тойы медалімен марапатталды.

Жинақталған педагогикалық және ұйымдастырушылық тәжірибесі, оқушылардың музыкалық және эстетикалық тәрбиесін жақсартудың барлық мүмкіндіктерін пайдалану, ұжымда іскерлік пен достық атмосфераны құруға тиімді әсер етеді. Ол ұжымда лайықты бедел мен құрметке ие.

«Ұстаздық еткен балаға - үйретуден жалықпас» - осы сөздер Айбасова Диана Пшембекқызы туралы айтылған десе артық болмас.